
LEABHAR  CHEISTEAN 

MU 

NADUR   A   BHAISTIDH, 

Sfc. 


1  Ceist.  Co  dh'orduich  am  baisteadh  air  tù&? 
Freagradh,  Criosd. 

2  C.     C  'uin  a  dh'orduich  se  e? 

F.  An  deigh  dha  eirigh  'o  na  marbhaidh, 
'nuair  a  bha  e  'dol  a  dh'fhàgail  a  dheisciobuil 
agus  a  philltinn  dh'  ionnsuidh  'Athair. 

3  C.     C  'àit  am  bheil  so  air  innseadh? 

F.  Anns  an  t-soisgeui  a  reir  Mata  xxviii. 
18 — 20.  agus  a  rìs  's  an  t-soisgeul  a  reir  Marc 
xvi.  15,  16. 

4  C.     Nach  sacramaid  am  baisteadh? 
F.     'Se. 

5  C.  Ciod  e  an  sacramaid  eile  a  tha  ann 
fuidh  f  hrithealadh  an  Tiomnadh  Nuadh  ? 

F.     Sacramaid  suipeir  an  Tighearn. 

6  C.  Am  bheil  an  dà  shacramaid  co- 
ionnan  ann  an  cudthrom  ? 

F.  Tha;  oir  b'e  Criosd  a  dh'orduich  iad 
le  cheile,  agus  tha  iad  'nan  samhluidhean  agus 


'iìan  seùlan  air  sochairibh  a  cho-cheangal  cheud- 
na. 

7  C.  An  e  am  peacadh  ceudna  a  tha  duine 
a  ""cur  an  gniomh,  co  air  bith  do  na  sacramaide 
so  a  mhi-naomhaicheas  è  ? 

F.     ^Se. 

8  C.     Ciod  e  sacramaid  ? 

F.  A  deir  leabhar  aithghear  nan  ceist 
gur  sacramaid  "  ordugh  naomh  a  chuireadh 
air  chois  le  Criosd,  anns  am  bheil  Criosd  agus 
sochairean  a  'chumhnainte  nuaidh,  air  an  samh- 
lachadh,  air  an  daighneachadh,  agus  air  an  cuir 
ris  na  Creidmhich,  le  comharaibh  faicsinneach." 

9  C.  Nach  eil  am  baisteadh  mata,  anns  a 
cheùd  àit,  na  shamhladh  air  sochairibh  chum- 
hnaint  nan  gràs,  no  a  chumhnainte  nuaidh  ? 

F.     Tha. 

10  C.  Nach  eil  e,  'san  dàra  àit,  'na  sheul 
air  na  sochairibh  so  ? 

F.     Tha. 

1 1  C.  Ciod  a  tha  thu  cialluchadh  le  cumh- 
nant  nan  gràs  ? 

F.  An  cumhnant  sin  a  chaidh  dheanadh,  a 
leth  dhaoine,  eadar  Dia  an  t-Athair  agus  Dia 
am  Mac  "*o  shiorruidheachd. 

12.  C.  Ciod  na  tha  thu  leughadh  mu  thim- 
chiol  a  chumhnaint  so  'san  Scrioptur  ? 

F.  Tha  mi  a  leughadh — air  do  Dhia  a  bhi 
faicinn  ro-laimh  leagadh  an  duine,  'nuair  nach 
robh  sùil  ann  a  ghabhadh  truas  na  lamh  ann  a 
ehuidicheadh,  ghabh  esan  truas — seadh  ghrad- 


haich  è  an  saoghal  co  mòr  agus  gu'n  d*  thug  e 
aon-ghin  mhic,  chum  's  da  thridsan  gu'm  bith- 
eadh  iadsan  a  hha  dol  sios  do'n  t-slochd  air  an 
saoradh — eadhon  na  h-uile  a  ghabhas  ri  Criosd 
le  ereidimh  beo. 

13.  C.  Ciod  na  dh'iarradh  air  Criosd  chum 
an  t-Slainte  so  'choisinn  airson  dhaoine? 

F.  Dhiarradh  gu'm  bitheadh  esan  do  nach 
b'aithne  peacadh  air  a  dheanamh  na  pheacadh 
air  ar  sonne ;  gu'm  fuilingeadh  è  fearg  neo-chri- 
ochnach  Dhè — agus  gu'n  co-lionadh  e  a  lagh 
naomh,  chum  's  gu'm  bitheadh  ceartas  Dè  gu 
h-iomlan  a'  faotainn  dioladh. 

14  C.  An  do  cho-lion  Criosd  gach  uil' 
fhìreantachd  a  reir  toìl  Dhè  agus  chum  làn- 
dioladh  a  cheartais? 

F.     Cho-lion. 

15.  C.     Cia  mar  a  tha  fios  agad  aìr  so? 

F.  Tha  mi  a*  leughadh,  gu'n  d'  thainig  guth 
o  neamh,  d'a  thaobh,  ag  radh  "  Is  e  so  mo 
mhac  gradhach  am  bheil  mo  mhòr  thlachd," 
Mat.  iii.  17. — gu'mbe  na  thubhairt  e  fein  'nuair 
a  bha  e  ri  h-uchd  a  bhais,  "  Chriochnaich  mi 
'n  obair  a  thug  thu  dhomh  r'a  dheanamh," 
Eoin  xvii.  4. — agusgu'mb'  iad  a  bhriathranair  a 
chrann,  'nuair  a  thug  e  suas  a  Spiorad,  "  Tha 
e  criochnaichte."     Eoin  xix.  30. 

16.  C.  Nach  do  choisinn  Criosd,  tre'n 
umhlachd  so,  coir  do  gach  ni  a  gheal  Dia  anns 
a  chumhnant  shiorruidh,  airson  na  h-uile  a 
ghabhas  riu  le  creidimh  beo? 


F.     Choisinn. 

17.  C.  Ciod  a  tha  thu  cialluchadh  le  sarnh- 
ladh? 

F.  Ni  a  tha  na  chomharadh,  no  na  fhaileas 
air  nithibh  eile, 

18  C.  Ciod  an  samhladh  a  tha  air  a  chleach- 
duin  anns  a  bhaisteadh  ? 

F.  Uisg — air  a  dhoirteadh,  no  air  a  chrath- 
adh,  air  an  dream  ata  air  am  baisteadh.* 

19.  C.  Cia  mar  a  tha  am  baisteadh  na 
shamhladh  air  na  sochairibh  a  choisinn  Criosd? 

F.  Tha  doirteadh  an  uisge,  ann  an  fritheal- 
adh  an  ordugh,  a'  samhluchadh,  'sa  cheud  aìt, 
doirteadh  fola  Chriosd,  trid  am  bheil  maith- 
eanas  peacadh  agus  fìreantachd  againn,  'nuair 
a  tha  an  fhuil  so  air  a  chur  r'ar  coguisibh  air 
mhodh  spioradail:  agus  's  an  dara  aìt,  tha  e 
samhluchadh,  doirteadh  an  Spiorad  Naomhy 
an  Ti  a  tha  amhàin  comasach  air  an  anam  a 
naomhachadh  air  dha  comhnuidh  a  ghabhail 
ann.  I 

20    C.     Cia  mar  a  dhearbhas  tu  gu  bheil  1 
doirteadh  an  uisge,  anns  a  bhaisteadh,  a'  samh- 
luchadh  gu  ceart  na  tha  co-chuir  fola  Chriosd 
a'  deanamh  airson  an  anam  ? 


*  Ma  tha  neach  ag  iarraidh  dearbhaidhean,  anns  a  chànain 
so,  air  coir  ìiaoidheana  ìì  baisteadh,  no  air  iomchuidheachd  a 
nihodh  air  am  bheil  an  sochair  air  a  fhrithealadh  le  doirteadh 
no  crathadh  uisge,  tha  e  air  a  sheòladh  dh'ionnsuidh  leabhar 
beag  air  na  puinc  sin,  a  bha  air  a  chuir  a  mach  le  ughdar  an 
leabhar  cheistean  so. 


F.  'Se  nadur  an  uisge  gu'n  glan  e  air  falbli 
o  'n  ehorp  an  t-salachair  a  leanas  ris,  agus  tha 
e  air  a  radh,  "as  eugmhais  dortaidh  fola  cha 
n'  eil  maitheanas  r'a  fhaotainn,"  Eabh  ix.  22.  a 
rìs,  ^^  glanaidh  fuil  losa  Criosd  a  Mhic  sinn 
o  gach  uile  pheacadh,"  l  Eoin  i.  7.  agus  a  rìs, 
"^A'  10717) laid  e  sìnn  o  ar  peacaidh  'n  a  fhuil 
fein,""  Taisb.  i.  5. 

21.  C.  Cia  mar  a  dhearbhas  tu  gu  bheil 
oibreachadh  an  Spioradh  Naomh,  air  mhodh 
slainteil  's  an  anam,  gu  ceart  air  a  shamhluch- 
adh  leis  a  bhaisteadh  ? 

F.  Tha  sinn  a  leughadh,  mu  "  ion^ilaid  na 
h-athghineamhuinn,  agus  ath-nuadhachadh  an 
Spioraid  Naoimh,"  Tit.  iii.  3.  agus  a  rìs,  "  oir 
doirtidh  mi  mach  uisge  air  an  tartmhor,  agus 
sruthan  air  an  fhearann  chruaidh;  doirtidh  mi 
mach  mo  Spiorad  air  do  shliochd,  agus  mo 
bheannachd  air  do  ghineil,"   Is.  xliv.  3. 

22.  C.  Nach  iad  an  dà  nithe  àraid  a  tha  air 
an  samhluchadh  leis  a  bhaisteadh,  mata,  Fir- 
ea7iachadh  agus  Kaomhachadh  ? 

F.  'S  iad;  oir  annta  so  tha  air  am  filleadh 
a  steach  sochairean  mòra  a  chumhnaint  nuaidh. 

23.  C.     Ciod  e  f ìreanachadh  ? 

F.  "  Is  e  fìreanachadh  gniomh  saor  ghean- 
maith  Dhe,  leis  am  bheil  e  maitheadh  dhuinn 
ar  n-uile  pheacaidh,  agus  a'  gabhail  ruinn  mar 
fliìreanaibh  'na  fhianais,  agus  sin  amhàin  air 
sgàth  fìreantachd  Chriosd,  air  a  meas  dhuinn, 
agus  air  a  gabhail  thugainn  le  creidimh  amhàin." 


24.  C.     Ciod  e  naomhachadh  ? 

F.  "  'Se  naomhachadh  obair  saor-ghrais 
De,  leis  am  bheil  sinn  air  ar  n-athnuadhachadh 
san  duine  gu  h-iomlan,  a  reir  coslais  Dè,  agus 
air  ar  deanamh  comasach  ni's  mo  agus  ni's  mò 
gu  bàsachadh  do  pheacadh,  is  teachd  beo  do 
fhìreantachd."" 

25  C.  Nach  eil  caochladh  nithe  eile,  co- 
cheangailte  ri  fìreanachadh  agus  naomhachadh, 
a  tha  air  an  samhlachadh  le  ordugh  a  bhaistidh? 

F.     Tha. 

26  C.     An  ainmich  thu  cuid  dhiubh  so  ? 

F.  Tha  an  t-uisge,  ata  na  chomharadh  anns 
a  bhaistidh,  a  teachd  nuas  gu  saor  as  na  speur- 
aibh — agus  'se  Criosd  saor  thiodhlac  Dhe,  a 
chuir  è  nuas  'o  neamh. 

27  C.  'N  è  'thubhairt  thu,  gu  bheil  Criosd 
agus  sochairean  a  chumhnaint  nuaidh  air  an 
tairsgseadh  cho  saor  do  na  h-uile,  'sa  tha  an  t- 
uisg'  a  tha  na  neoil  a'  doìrteadh  a  nuas  ? 

F.  'Se  Dia  e  fein  a  thubhairt  "  Ho  gach 
neach  air  am  bheil  tart,  thigibhse  chum  nan 
uisgeacha ;  agus  esan  aig  nach  eil  airgiod,  thig- 
ibh,  ceannuichibh,  gun  airgiod  agus  gun  luach, 
fìon  agus  bainne,"   Is.  Iv.  1. 

28  C.  Ciod  tuilleadh  a  tha  air  shamhlach- 
adh  leis  a  Bhaisteadh  ? 

F.  Tha  an  t-uisge  co  ro-fheumail  airson  a 
bheatha  nadurra,  agus  ged  a  bhitheadh  na  h- 
uile  seors  do  dheoch  aig  duine,  nach  d'  thig- 
eadh  e  beo  as  eugmhais  uisge;  agus  ciod  air 


bith  na  tha  againn,  gheibh  sinn  bàs,  bàs  spìor- 
adail  agus  siorruidh,  as  eugmhais  Chriosd.  A 
rìs ;  mar  a  tha  an  t-uisge  a'  fionnarachadh  agus 
ag  ath-bheothachadh  am  fear-turais,  'nuair  a 
tha  è  fannachadh  air  an  rathad,  mar  sin  tha 
gràs  Chriosd,  air  dha  a  bhi  air  cho-pàirteachadh, 
a'  fionnarachadh  agus  ag  ath-bheothachadh  an 
anam,  'nuair  a  dh'fhàsas  e  sgìth  agus  fann  le 
fad  agus  saothair  an  rathad,  a  tha  dol  suas  trè'n 
f hasach  thartmhor  so.  Agus  tuiUe  fòs ;  mar  a 
tha  an  t-uisge,  a  thig  a  nuas,  agath-nuathachadh 
aghaidh  na  talmhain,  agus  a  toirt  air  a  bhi 
teachd  fuidh  bhlà  agus  a  bhi  siolmhor,  mar  sin 
thagràs  Chriosd  atoirtair  an  anam  neo-tharbh- 
ach  a  bhi  siolmhor,  a'  giulan  torradh  chum  na 
beatha  mhaireanach. 

29.  C.  Nach  eigin  do  ghràs  Chriosd  a  bhi 
air  a  cho-chuir  ris  an  anam,  mu  'm  bi  am  buan- 
nachd  so  againn  'nar  fiosrachadh  fèin  ? 

F.  'S  èigin;  oir  ged  a  bhitheas  tobar  ri 
taobh  an  duine  a  tha  basachadh  le  tart,  ma  'se 
is  nach  ol  e  do  na  bheil  ann,  cha  bhi  buannachd 
aige ;  agus  mar  an  ceudna,  ma  dhìultas  an  duine 
sgìth  a  bhi  'g  òl  do'n  uisge,  'nuair  a  choinnich- 
eas  e  air,  cha  bhi  e  air  ath-bheothachadh ;  agus 
tuille  fos,  ged  a  bhitheas  na  neòil  trom  le  h- 
uisge,  ma  'se  agus  nach  fras  iad  a  nuas,  fann- 
aidh  an  fhearann  cruaidh,  tiurram,  mar  a  bha 
è. 

30  C.  Nach  leoir  do  neach  gu  bheii  e  creid- 
sinn  ann  an  èifachd  grais  Chriosd,  o  na  dearbh- 

adhaibh  a  tha  e  faicinn  air  so,  ann    an  fein- 
fhiosrachadh  dhaòin'  eile  ? 

F.  Cha  leoir;  oir  cha  d'  thugadh  e  air  falbh 
tart  duine,  ged  a  chreideadh  è  mar  so  gu  bheil 
èifachd  anns  an  uisg  gu  bhi  coisgeadh  pathadh : 
cha  mhò  a  dheanadh  e  an  duine  fann  'ùrach- 
adh,  ged  a  chreideadh  e  mar  so  èifachd  an  uisg 
chum  ùrachaidh  a  thoirt  dha ;  agus  cha  mhò  a 
d'fhàgadh  e  fearann  duine  tarbhach,  ged  a  làn- 
chreidadh  è  mar  so  ann  an  èifeachd  na  frasan 
a  thig  anuas,  chum  'fhàgail  tarbhach. 

31  C.  Nach  eigin  gu'm  bith  Criosd  air  a 
cho-chuir  ri  anam  gach  duine  fath  leth,  air  a 
shon  fein ;  dìreach  mar  a  tha  an  t-uisge  air  a 
cho-chuir  ra  chorp,  anns  a  bhaisteadh  ? 

F.  '  S-eigin  ;  tha  co-chuir  an  uisge  anns  a 
Bhaisteadh,  ris  àn  neach  a  tha  'ga  fhaotinn,  a' 
teagasg  so. 

32  C.  Co  dha  'bhuinneas  e  Criosd  a  cho- 
chuir  ris  an  anam  ? 

F.  Buinnidh  do'n  Spiorad  Naomh,  Eoin, 
xvi.  14. 

33  C.  C'uin  a  tha  an  Spiorad  a  co-chuir 
Criosd  ris  an  anam  ? 

F,  'N  uair  a  tha  sinne  air  ar  toirt  gu  gabh- 
ail  ris,  le  creidimh  beo,  mar  Shlanuighfhear 
iomlan  ar  n-anam. 

34  C.  Ciod  an  t-ainm  a  tha  an  co-chur, 
agus  an  gabhail  ri  Criosd  so,  a  faotainn  's  an 
Scrioptur  ? 

F.     A  deirear  ris  aonachd  ri  Criosd;  agus 


tlia  e  air  a  shamhluchadh  's  an  Scrioptur  leis 
aii  aonachd  a  tha  eadar  craobh  agus  a  geugan  ; 
eadar  buiil  a  chuirp  agus  an  ceann ;  eadar 
clachan  tighe  agus  an  steidh  air  am  bheil  iad 
air  an  togail  agus  le  iomadach  samhladh  eile. 

35  C.  Nach  eil  an  aonachd  sin,  mata,  a 
tha  co-sheasamh  eadar  Criosd  agus  anaman 
Chreidmhich,  air  a  shamhlachadh  anns  a  bhais- 
tidh  mar  an  ceudna  ? 

F.     Tha. 

36  C.  Nach  d'  thubhairt  thu,  gu  bheil  am 
baisteadh  na  sheul  air  socharan  a  chumh- 
naint  nuaidh  cho  math  agus  a  tha  e  na  shamh' 
ladh  orra? 

F.     Thubhairt. 

37  C.     Ciod  a  tha  thu  cialluchadh  le  seul? 
F.     'N  uair  a  tha  cumhnant  air  bith  air  a 

dhaighneachadh,  no  air  a  dheanamh  cinnteach, 
eadar  dhaoine,  tha  iad  a'cur  an  seul  ris. 

38  C.  Agus  ciod  a  tha  thu  cialluchadh 
'nuair  a  deir  thu  gu  bheil  am  baisteadh  na 
sheùl  air  sochairibh  a  chumhnant  nuaidh  ? 

F.  Anns  a  bhaisteadh,  *nuair  a  tha  e  air  a 
f  hrithealadh  do  neach,  tha  mi  a'faicinn  dearbh- 
adh  follaiseach,  air  a  thabhairt  le  Dia,  gu  m 
buin  sochairean  a  chunainte  dhoibhsan  uile  a 
ghabhas  ri  Criosd — agus  tha  mi  'cluintinn  geal- 
ladh  foUaisach,  air  son  an  leanabh,  air  a  thoirt 
leis  a  pharant,  gu'n  gabh  e  ri  Criosd  agus  ri 
sochairibh  a  chumhnaint,  chum  's  gu  m  bith  e 
air  taobh  Dhè  mar  a  sheirbheasach. 

39.  C.  Am  bheil  na  sochairean  so  mata  air 
an  cleanamh  cinnteach  do  na  h-uile  a  tha  air  am 
haisteadh  ? 

F.  Cha'n''eil ;  ach  dhoibhsan  amhàin  a  ghabh- 
as  ri  Criosd. 

40  C.      Cia  mar  a  dhearbhas  tu  so? 

F.  Cha  d'  thubhairt  Criosd  "  Ge  b'e  a 
bhaistear  saorar  e,"  ach  "  ge  b'e  a  chreideas 
agus  a  bhaistear  saorar  è,  agus  ge  b'e  nach 
creid  ditear  e,"  Marc  xvi.  16, 

41  C.  Am  bheil  eiseimpleir  againn  air 
neach  a  chaidh  bhaisteadh  leis  na  h-abstolaibh, 
gidheadh  nach  robh  'na  fhior  chreidmhach — 
no,  ann  an  briathraibh  eile,  eiseimplear  air 
neach  a  chaidh  bhaisteadh,  ach  do  nach  robh 
air  an  daighneachadh  na  nithe  a  shamhlaich  am 
baisteadh  ? 

F.  Tha  sinn  a'  leughadh  mu  Shimon  Mag- 
us,  an  deigh  dha  bhi  air  a  bhaisteadh,  'nuair  a 
chunnaic  an  t-abstol  Peadar  ciod  an  spiorad 
a  bha  ann,  dhinnis  e  dha  "  chan'n'eil  do  chridhe 
dìreach  am  fiannuis  Dhè — oir  tha  mi  gad  f  hai- 
cinn  ann  an  domhlas  na  seirbhe  agus  fuidh 
chuibhreachnah-eucorach."  Gniomh  viii.  2 1-23. 

42  C.  Agus  ciod,  ma  seadh,  na  tha  am 
baisteadh  a  deanamh  airson  an  dream  neo-iomp- 
aichte  a  f  huair  a  f  hrithealadh  ? 

F.  Tha  e  gun  bhuannachd  dhoibh;  ach  gu 
bheil  e  na  h-shamhladh  air  na  sochairean  sin 
air  am  bheil  còir  aig  an  dream  amhàin  a  chreid- 
eas  ann  an  Criosd. 

43  C.  Ach  nacli  fheud  an  deas-ghnafcli 
fhoUaiseach  so  a  theachd  gu  bhi  na  sheul  air 
sochairibh  a  chumhnaint  nuaidh,  eadhon  do'n 
dream  ud? 

F.     Feudaidh. 

44  C.     C'  uin  a  thacharas  so  ? 

F.  'N  uair  a  tha  iad  air  an  toirt  gu  gabh- 
ail  ri  Criosd,  le  creidimh  beo,  agus  gu  bhi  cur 
an  dochas  gu  thuile  ann. 

45  C.  Am  bheil  èifachd  a  bhaistidh  mar 
Sheul  co-cheangailte  ri  h^am  a  fhritheal- 
aidh? 

F.  Cha'n'eil ;  oir  feudaidh  an  leanabh  a 
tha  air  a  bhaisteadh  a  bhith  iomadach  bliadhn' 
na  choigreach  o  Dhia ;  gidheadh,  ma  phiUeas  e 
le  fior  aithreachas  ga  ionnsuidh,  air  an  là  air  an 
dean  è  so,  tha  còir  aige  gu  amharc  air  a  bhais- 
teadh  mar  sheul,  a  thugadh  le  Dia,  a  dhearbh- 
adhgu'mbuin  sochairean  a  chumhnaint  uile  dha, 
ann  an  Criosd. 

46  C.  An  èlgin  an  neach  so  a  thaisbeanar 
an  dara  h-uair  'sa  bhaisteadh  ? 

F.  Cha  n-eigin  gu  cinnteach  ;  oir  cha'n'eil 
e  air  àithneadh  no  air  iarraidh  's  an  Scrioptur ; 
ach,  an  aghaidh  sin,  ged  a  tha  sinn  a  leughadh 
mu  thimchiol  teaghlaichean,  eadar  bheag  agus 
mhoir,  a  chaidh  bhaisteadh  leis  na  h-abstolaibh, 
cha'n'eil  iomradh  air  ath-bhaisteadh  a  h-aon 
diubh  air  dhoibh  teachd  gu  h-aois  agus  gu  h- 
aithreachas. 

47  C.     Nach  eil  an  ath-bhaisteadh  feumail 

B 


14 

airson  sliochd  phàrantaii  mi-dhiadhaidh,  nuair  a 
tha  iad  air  an  iompachadh  ? 

F.  Cha'n'eil ;  do  bhrigh  gu  bheil  èifeachd 
a  bhaistidh  a'  co-sheasamh,  cha'n  'e  ann  an 
giulan  an  dream  a  tha  cumail  suas  an  leanabana, 
ach  ann  an  toil  agus  ann  an  gealladh  Dhè. 

48  C.  Ciod  a  thacharras  do  na  naoidhean- 
aibh  sin  a  tha  bàsachadh  gun  a  bhi  air  am  bais- 
teadh  ? 

F.  Ma  bha  iad  nan  sliochd  do  pharantaibh 
chreidmhach,  bha  còir  aca  air  a  bhaisteadh, 
agus  cha'n  f  huilling  iad  call  ann  a  bhi  a  dheas- 
bhuidh  air — agus  a  chionn  gu  bheil  iad  anns  a 
chumhnant  maille  r'am  parantan,  bithidh  iad 
air  an  saoradh  tre  Chriosd.  Airson  sliochd 
pharantan  mhi-chreidmhach,  cha  robh  còir  aca 
air  baisteadh  tre  na  parantaibh  sin ;  agus  airson 
an  saoradh,  ged  nach  eil  an  Scrioptur  co  soilleir 
d'an  taobhsan,  gidheadh  tha  aobhar  dhochas 
ann,  gu'n  ruig  èifachd  fola  Chriosd  eadhon  orr- 
asan,  'n  uair  a  tha  iad  a  basachadh  n'an  naoid- 
eanaibh. 

49  C.  Am  bheil  am  baisteadh  mata  ro- 
fheumail  chum  slainte? 

F.  Cha'n'eil;  oir  cha  dubhairt  Criosd  "Ge 
b'e  nach  baistear  ditear  è." 

50  C.  Nach  fheùdar  a  radh,  an  lorg  so 
uile,  gu  bheil  Dia,  anns  an  ordugh  so,  ga 
cheangal  fein  le  a  ghealladh  gu  bhi  na  Dhia 
dhoibhsan  a  ghabhas  ris  ann  an  Criosd  ? 

F.     Feùdaidh ;  oir  an  neach  a  chaidh  'bhais- 

teadh  tha  e  giùlaii  leis,  cia  air  bith  àit  ionnsuidh 
am  bheil  e  dol,  dearbhadh  gu  bheil  Dia  toileach 
trocair  a  dheanamh  air  anam ; — tha  e  giulan 
leis  cuireadh  agus  brosnachadh  gu  Criosd  a 
ghlacadh,  mar  bhunait  a  dhòchas,  agus  gu  a 
dhroch  shlighean  fein  a  threìgsinn. 

51  C.  Kach  d'  thubhairt  thu  gu  bheil  cean- 
gal  orrasan  air  an  robh  am  baisteadh  air  a 
f hrithealadh,  an  lorg  an  t-sochair  so  bhi  aca  ? 

F.  Thubhairt ;  oir  air  dhuinn  a  bhi  air  ar 
baisteadh,  tha  sinn  a  teachd  *'  fuidh  ghealladh 
do'n  Tighearn  gu  bi  sinn  leisan." 

52  C.     Ciod  'a  tha  thu  'cialluchadh  le  so  ? 
F.      Gu  bheil  sinn,  anns  a  bhaisteadh,  ga  'r 

ceangal  fein  gu  cùl  a  chuir  ris  an  Diabhuil,  an 
t-saoghal  agus  an  f heòil — gu  Dia  a  roghnach- 
adh  mar  chuspair  air  gràidh — gu  a  lagh  a  bhi 
againn  mar  riaghailt  ar  beatha — agus  a  ghlòir 
mar  ar  crioch  àraid. 

53  C.  Cia  mar  a  tha  sinn  gu  Dia  a  rogh- 
nachadh  ? 

F.  Le  bhi  gabhail  ris  mar  a  tha  è  ann  an 
Criosd,  agus  ri  Criosd  mar  a  tha  e  air  'thairg- 
seadh  's  an  t-soisgeul,  'na  dhreùchdaibh  uile, 
mar  an  t-aon  dochas  a  chuireadh  roimhne;  a' 
dearbh-chreidsinn  nach  eil  "  ainm  air  bith  eile 
air  a  thoirt  fuidh  neamh  trid  am  feud  sin  a  bhith 
air  ar  saoradh." 

54  C.  Cia  mar  a  tha  sinn  gu  bhi  cur  an 
aghaidh  na  tha  an  aghaidh  Dhe  ? 

F.    Le  bhi  'g  earbsa  ris  a  ghràs  a  gheal  esan 

a  hhitlieadh  foghainteach,  agus  le  bhi  'g  oidh- 
earpachadh,  aig  an  am  cheudna,  le  sùil  againn 
ri  crìch  ar  n-earbsa. 

55  C.  Cia  mar  is  eigin  an  lagh  a  cholion- 
adh? 

F»  'S  eigin  a  cholionadh  o  ghràdh  'n  ar 
cridhe  dha — gradh  a  bheir  oirnn  aontachadh 
leis  mar  lagh  naomh,  ceart,  agus  maith,  agus  a 
bhrosnaicheas  sinn  gu  bhi  'g  iarraidh  ùmhlachd 
dha  'n  a  iarrtaisibh  uile. 

56  C.  Am  bheil  na  h-uile  a  fhuair  baist- 
eadh  fuidh  cheangal  do'n  t-seors  a  dh'  ainmich 
thu? 

F,  Tha ;  agus  maille  ri  peacaibh  eile  a  dh' 
fheudas  a  bhi  air  an  agairt  ''n  ar  n-aghaidh,  tha 
so  ann  gu'n  do  bhrist  sinn  na  bòidean  a  bhòid- 
ich  sinn  do  Dhia. 

57  C.  Cia  mar  is  urradh  a  ràdh  gu  bheil 
duine  fuidh'n  cheangal  so,  'nuair  a  bha  e  gun 
tuigs'  agus  eolais  's  an  am  's  an  robh  comhar- 
adh  a  cheangail  air  a  fhrithealadh  air? 

F.  Gheal  ar  parantan  's  a  bhaisteadh  air 
arson  gu'm  "  bitheamaid  le  Dia"  mar  'chaidh 
'mhìneachadh. 

58  C.  Ach  ma  'se  is  nach  d'  aòntaich  sinne 
leis  na  gheal  ar  parantan,  cia  mar  a  tha  an 
gealladh  'luidh  oirnn  ? 

F.  Dh'  aontaich  cuid  againn  leis  a  gheal- 
ladh — a  chuid  sin  againn  a  shuidh  aig  hord  an 
Tighearn,  oir  an  sin  ghabh  sinn  oirnn  fèin  na 
bòidean  a  chaidh  ghabhail  le  ar  parantaibh  air 

avson — agus  a  chuid  sin  eil'  againn  a  chum 
suas  ar  cloinn  anns  a  Bhaìsteadh  do  Dhia,  oir 
an  sin  dh'  aidich  sinn  gu  follaisach  gu'n  robh 
an  ni  a  chaidh  dheanamh  air  ar  son  fein  ceart 
agus  maith.  A  thàobh  chàich,  nach  d'  rinn  an 
aon  diubh  so,  do  bhrigh  gu'n  robh  an  gealladh 
air  a  thoirt  gu  follaisach  air  an  son  an  lathair 
na  h-Eaglais,  's  èigin  gu'm  bith  an  àicheadhsan 
ceart  co  follaisach  mu'm  bith  iad  air  an  fuas- 
gladh. 

59  C.  'N  è  na  thubhairt  thu  gu'n  do  dhaigh- 
nich  parantan  agus  luchd  comannachadh,  le  an 

•  toil  fein,  an  gealladh  a  thugadh  air  an  son  is  iad 
'nan  naoidhanaibh — agus  a  thaobh  an  dream 
eile,  gu  bheil  iad,  ann  an  sùil  an  lagh,  ceangailte 
le  an  toil  feìn,  mar  an  ceudna,  gus  an  dean  iad 
àicheadh  follaiseach  air  na  gheal  am  parantan 
air  an  son  ? 
F.  'Sè. 

60  C.  Nach  math  a  thig  e  do'n  dream  a 
chaidh  bhaisteadh,  uime  sin,  a'  bhi  feòrachadh 
dhiubh  fein,  am  bheil  iad  a'  cur  an  aghaidh  an 
Diabhuil,  an  t-saoghail  agus  an  f  heòil — cia  mar 
a  tha  iad  a  deanamh  so — agus  cia  mar  a  tha 
iad  a'  taisbeanadh  gràdh  do  Dhia — ùmhlachd 
d'a  lagh,  agus  iarrtuis  airson  a  ghlòir  ? 

F.  Is  math  ;  oir  tha  an  Scrioptur  ag  ràdh 
"  An  uair  a  bhòideacheas  tu  bòid  do  Dhia,  na 
cuir  dàil  na  dioladh  ;  oir  cha'n'eil  tlachd  aige 
ann  an  amadanaibh  :  an  ni  a  bhoidicheas  tu, 
diol  e.  Is  fearr  gun  thu  bhoideachadh  na  gu'm 
B  2 


bòidicheadh  tu,  agus  nach  diòladh  tu,"   Ecles. 
V.  4,  5. 

6 1  C.  Co  na  parantan  a  dh'  f heùdas  bais- 
teadh  iarraidh  air  son  an  cloinn  ? 

F.  "  Muinntir  a  ta  'nam  buiU  do'n  Eaglais 
fhaicsinnich." 

62  C.     Co  a  tha  thu  'cialluchadh  leo  sin  ? 
F.     Muinntir  a  chaidh  bhaisteadh  iad  feìn,  a 

tha  deanamh  aidmheil  air  Criosd,  agus  aig  am 
bheil  caitheadh-beatha  a  reìr  an  aidmheil. 

63  C.  Am  bheil  aig  parantan  a  ta  aineolach 
air  an  t-soisgeul,  aineolach  air  nadur  a  bhais- 
tidh  agus  air  na  dieasnasan  ceangailte  ris,  còir 
air  an  t-sochair  so  fhaotainn  ? 

F.     Cha'n'eil. 

64  C.  Am  bheil  còir  aig  na  parantan  sin 
air,  a  tha  gun  fhìor  iompachadh,  ged  a  tha  èolas 
aca? 

F.  Cha'n'eil ;  oir  bha  na  h-abstola  a'  bais- 
teadh  clann  agus  teaghlaichean  chreidmhich 
amhàin. 

65.  C.  Nach  buin  e  do  na  parantaibh  a  tha  'g 
iarraidh,  no  do  na  parantaibh  a  f huair  baisteadh 
airson  an  sliochd,  ìad  fein  a  cheasnachadh  mu'n 
iompachaidh  agus  mu'n  creidimh  ? 

F.  Buinnidh  ;  oir  ma  tha  iad  a  teachd  gu 
neo-iomchaidh  dh'ionnsuidh  an  ordugh  so,  tha 
iadgamhì-naomhachadh;  agus  a  chionn  gur  Dia 
eùdmhor  ar  Diane,  bithidh  è  na  theine  dian- 
lasadh  'n  an  aghaidh  airson  a  pheacadh  ud. 

66  C.  Am  bheil  e  na  chall  do  chloinn 
dhaoine  neo-iompaichte  a  bhi  as  eugmliais  bais- 
teadh  ? 

F.  Tha  e  na  chall  do-labhairt  dhoibh,  air 
iomadh  doigh,  nach  eiF  am  parantan  do  theagh- 
lach  a  chreidimh ;  ach  a  chionn  nach  eil  còir 
aig  am  parantan  gu  bhi  'g  an  cumail  suas  'sa 
bhaisteadh,  am  fad  agus  a  tha  ian  fhèin  neo- 
iompaichte,  cha  bhitheadh  e  na  bhuannachd 
dhoibh  ged  a  gheidheadh  iad  an  t-sochair  tren 
daìmh  riusan, 

67  C.  Agus  ciod  is  còir  do  pharantaibh, 
nach  urradh  a  chur  an  teagamh  gu  bheil  iad 
neo-iompaichte,  a  dheanamh  ? 

F.  Is  còir  dhoibh  a  bhi  air  an  irioslachadh 
gu  mòr ;  is  coir  dhoibh  dol  a  dhionnsuidh 
Dhè  ann  an  urnaigh — an  Ti  a  bheir  gras  ''  do 
gach  neach  gu  pailt  agus  nach  dean  maoidh- 
eamh  ;"  is  còir  dhoibh,  leis  gach  uile  dhichiol,  na 
meadhonan  a  dh'  orduicheadh  le  Dia  a  chleuch- 
dainn,  'chum  's  le  beannachadh  an  Tighearna, 
gu'm.  bith  iad  air  an  toirt  gu  mothachadh  agus 
gu  fìor  aithreachas. 

68  C.  Nach  ro-chunnartach  a  chùis  e  do 
na  parantaibh  sin  a  tha  dol  air  an  aghaidh 
'ionnsuidh  an  ordugh  so,  gu  h-aineolach  agus 
gu  neo-mhothachail  ? 

F.  Seadh ;  ged  nach  eil  daoine  ga  thoirt 
fainear,  no  ga  chuir  ann  an  suim. 

69  C.  Cia  mar  a  dh'  fheùdas  olc  a  pheac- 
uidh  so  a  bhi  air  a  nochdadh  ? 

F.  Le  bhi  gabhail  geur-bheachd  air  an  aid^ 
mheil  a  tha  parantan  a  deanamh  'sa  bhaisteadh 
agus  air  a  ghealladh  a  tha  iad  a  toirt. 

70  C.  Ciod  an  aidmheil  a  tha  air  a  dhean- 
amh  leo  ? 

F.  'N  uair  a  sheasas  duine  le  'leanabh  'sa 
bhaisteadh,  tha  e  le  so  ag  radh,  gur  aithne 
dha  Dia  mar  a  Dhia — gu  bheil  è  èolach  air 
slighena  slainte  tre  Chriosd — gu  bheile  andeigh 
Criosd  a  ghabhail  le  uile  chridhe  mar  a  Shlan- 
uighfhear  iomlan — gu'n  do  chuir  e  cùl  ris  gach 
dochas  eile — agus  gur  e  nis  iarrtais  aonfhillte 
anam  gu''m  bith  a  cheart  eolas,  a  cheart  Slan 
uighf  hear,  agus  a  cheart  dochasso  aig  a  leanabh 

7 1  C.  Nach  urradh  an  aidmheil  so  a  bhi  air 
a  dheanamh  le  daòine  neo-iompaichte  ? 

F.  Cha  n-urradh  ann  an  tre'dhireas  ;  agus 
uime  sìn  tha  iad  a  deanamh  breug  do  Dhia 
'nuair  a  tha  iad  a'  cumail  suas  leanabh  'sa  bhais- 
teadh. 

72  C.  Ach  ciod  an  gealladh  a  tha  parantan 
a  toirt  'sa  bhaisteadh  ? 

F.  Tha  iad  a  gealtuinn,  ''sa  cheud  aif,  gu'm 
bith  iad  a'  cleachduinn  urnaigh  dhùrachdach  air- 
son  an  leanabana  agus  maille  riu,  ann  an  uaig- 
neas  agus  'san  teaghlach.  Tha  iad  a  gealtuinn, 
'san  dara  ait,  gum  bith  iad  a'  teagasg  an  lean- 
abana  ann  an  èolas  an  t-soisgeul,  a'  feuchain 
dhoibh  slighe  na  slainte  tre  Chriosd  agus  a 
sparradh  orra,  gun  sgur  agus  le  gach  uile  dhi- 
chiol,   gabhail   ris   mar  dhòchas  aoinfhillte  an 

anama.  Agus  tha  iad  a'  gealtuinn,  'san  aite  mu 
dheireadh^  gu'm  bith  iad  a  taisbeanadh,  le  'n 
eiseimpleir,  gu'n  do  ghabh  iad  fein  ri  Criosd, 
agus  gu  bheil  iad  air  an  co-èigneachadh  le  a 
ghràdh,  gu  bhi  beò,  cha  n-ann  dhoibh  fein,  ach 
dhasan  ; — a'  gradhachadh  a  lagh  uile,  agus  ag 
oidhearpachadh  a  bhi  'ga  cho  lionadh  ann  an 
tredhireas. 

73.  C.  Agus  a  chionn  nach  urradh  duine 
neo-iompaichte  an  gealladh  so  cho-lionadh  am 
bheil  è,  'nuair  a  tha  e  faòtainn  baisteadh  d'a 
leanabh,  a  'deanamh  breug  do  Dhia? 

F.     Tha. 

74  C.  Cia  mar  a  tha  uamhas  a  pheacaidh 
so  air  a  dhearbhadh  ? 

F.  Tha  Dia,  'na  fhocal,  ag  radh,  "  Na 
meallarsibh;  cha  deanar  fanoid  air  Dia,"  Gal. 
vi.  7.  "  aig  na  h-uile  bhreiigairibhi  bithidh  an 
cuibhrionn  anns  an  loch  a  ta  dearg  lasadh  le 
teine  agus  pronnusc :  ni  a's  e'n  dara  bàs," 
Taisb.  xxi.  8. 

75  C.  Thubhairt  thu  gu  bheil  è  mar  fhiach' 
air  parantan  a  tha  cumail  'suas  an  clanri  'sa 
bhaisteadh  a  bhi  'g  ùrnaigh  air  an  son  agus 
maille  riu  :  coid  a  tha  thu  'ciallachadh  le  so  ? 

F.  Tha  mi  a'  cialluchadh,  do  bhrigh  gu'n 
d'earbadh  le  Dia  do  pharant  cùram  anam  neo- 
bhàsmhor  aleanaibh,  agusdobhrighgu'n  do  rinn 
e  feìn  aidmheil  's  a  bhaistidh  air  a  iarrtais  a 
thaobh  mhaith  spioradail  a  shliochd,  gur  e 
'dhleasnas  a  bhi  tric  aig  cathair  na  trocair  ag  iar- 

raidh  'o  Dhia,  airson  a  leanabh,  na  sochairean 
a  shamhluich  am  baisteadh.  Agus  a  thuile  air 
so,  tha  mi  ag  cialluchadh,  gur  e  dleasnas  a 
phàrant,  'nuair  a  thig  an  leanabh  gu  tuigse,  a 
bhi  'g  ùrnaigh  maille  ris,  cha  n-e  amhàin  's  an 
teaghlach,  ach  ann  an  uaigneas  leis  fein. 

76  C.  Nach  iad  na  parantan  sin  a  tha 
dùrachdach  ann  a  bhi  'g  iarraidh  na  sochairean 
a  tha  air  an  samhlachadh  'sa  bhaisteadh,  agus 
a  tha  cumail  suas  aoradh-theaghlaich — nach 
iadsan  a  tha  coiUonadh  gu  iomchaidh  a  chuid  so 
do  'n  ghealladh  a  thug  iad  do  Dhia  ? 

F.     'S  iad. 

77  C.  Ciod  a  tha  fàgail  urnaigh  na  ni 
cho  ro-f  heumail  ? 

F,  Tha  Dia  ag  ràdh  'na  fhocal  "  larruibh, 
agus  bheirear  dhuibh  :  siribh  agus  gheibh  sibh : 
buailibh  an  doras,  agus  fosgaillear  dhuibh," 
Mata  vii.  7.  Agus  a  rìs,  "  Mar  so  deir  an 
Tighearn  Dia,  bithidhmisefathasdairm'iarruidh 
'san  ni  so  le  tigh  Israeil,  a  chum  a  dheanamh 
air  an  son,"  Esec.  xxxvi.  37. 

78  C.  Nach  eil  parantan  fuidh  ghealladh 
gum  bith  iad  a  teagasg  an  clann  ann  an  nithe 
spioradail  'n  uair  a  tha  iad  air  teachd  gu-h- 
aois  ? 

F.  Tha;  oir  's  e  àithn  an  Tighearn  :  "  Teag- 
aisg  leanabh  a  thaobh  na  slighe  air  an  còir  dha 
imeachd,"  Gnathfhoc.  xxxii.  6. 

79  C.  Cia  mar  a  tha  an  gealladh  so  gu  h- 
iomchuidh  air  a  choilionadh  ? 

F.  Tha  e  gu  h-iomchuidh  air  a  choilionadh 
*sa  cheud  aitf  'nuair  a  tha  parant,  le  suil  aige  r'a 
dhleasnas,  ag  iarraidh  teagasg  agus  seoladh  o 
Dhia  :  's  an  dara  ait,  'n  uair  a  tha  e  a'  gnàthach- 
adh  na  meadhonan  a  dh'òrduich  Dia,  le  dùr- 
achd  agus  le  creidimh :  agus  'san  treas  ait,  'nuair 
a  tha  suìl  aige  ri  buannachd,  'na  shaothair, 
amhàin  o  bheannachd  an  Ti  a's  aìrde. 

80  C.  Ciod  na  meadhonan  a  tha  gu  bhi  air 
an  gnathachadh  airson  teagaisg  na  cloinne  ? 

F.  O's  ceann  gach  ni  eile,  tha  leughadh  na 
Scriopturan  gu  bhi  air  a  chleuchdainn  ;  maìlle 
ri  so  tha  leughadh  leabhraichean  eile  a  tha 
air  an  tarruing  o'n  Scrioptur,  mar  a  tha 
"  Leabhar  aithghear  nan  ceist,"  gu  bhi  air  an 
cleuchdainn  ;  tha  searmonachadh  an  f  hocail  gu 
bhi  air  eìsdeachd — agus  tuiUe  fos  tha  conal- 
tradh  bitheanta  air  nithe  spioradail,  agus  ann 
an  cainnt  so-thuigsinn,  gu  bhi  air  a  ghnàth- 
achadh. 

8 1  C.  C'  uin  as  còìr  an  teagasg  so  tòisach- 
adh? 

F.  Cho  luath  agus  a  tha  an  tuigse  as  lugha 
aig  an  leanabh,  agus  mu  'm  bith  Satan  'g  a 
lionadh  le  eolas  air  nithe  eile. 

82  C.  Cia  tric  is  còir  do  pharant  e  fein  a 
chleuchdainn  'san  dleasnas  so  ? 

F.  Gach  uair  air  am  bheil  cothram  aige — a 
h-uile  là — ach  gu  sonraichte  air  là  na  Sabaid  ; 
oir  a  deir  Dia  'na  f  hocal  "  bithidh  na  briathra 
so,  a  tha  mi  'g  àithneadh  dhuit  an  diugh,  ann  do 


chridhe.  Agus  teagaisgibh  tu  iad  do  d'chloinn 
agus  labhraidh  tu  orra  'nuair  shuidheas  tu  a'  d' 
thigh,  agus  an  uair  a  dh'imicheas  tu  air  an  t- 
slighe,  agus  an  uair  a  luidheas  tu  sìos,  agus  an 
uair  a  dh'  èireas  tu  suas.  Agus  ceanglaidh  tu 
iad  mar  chomhar  air  do  laimh,  agus  bithidh  iad 
mar  eudanain  eadar  do  shùilibh,"  Deut.  vi.  6, 
7,8. 

83  C.  Nach  eil  parantan  fuidh  ghealladh, 
gum  bith  iad  le'n  giulan  agus  an  caitheadh- 
beatha,  a  toirt  dearbhadh  cinnteach  gu  bheil  iad 
'nam  pobul  aig  Dia  agus  fuidh  a  eagal  ? 

F.  Tha ;  oir  bithidh  ùrnaighean  agus  teag- 
asg  gun  èifachd,  ged  a  bhitheas  iad  air  an 
cleuchdainn,  ma  'se  agus  nach  eil  iad  air  an 
daighneachadh  le  giùlan  iomchaidh. 

84  C.  Ciod  a  tha  thu  cialluchadh  le  giulan 
iomchaidh  ? 

F.  Giùlan  a  tha  taisbeanadh  gràdh  agus 
umhlachd  do  Dhia  agus  d'a  lagh  naomha  gu  lèir 
— gìulan  a  tha  cur  eadar-dheallachadh  eadar 
fìor  pobul  an  Tighearn  agus  daoine  aingidh,  le 
cuideachd  agus  càirdeas  a  cheùd  seors  a  rogh- 
nachadh  agus  iarraidh,  agus  le  cuideachd  agus 
càirdeas  agus  eiseimpleir  an  seors'  eile  fhuath- 
achadh,  agus  a  sheachnadh — giùlan  tuille  fòs, 
a  chuireas  onair  air  orduighibh  foUaiseach  Dhè 
uile,  gu  sonraichte  a  naomhaicheas  là  na  Sabaid, 
agus  a  ghràdhaicheas  dleasnasan  an  làtha 
naomha  sin  gu  lèir. 

85  C.     Am  feùd  naparantan  a  tha  mar  so  le 

h-eolais,  irioslachaidh,  creidimh,  durachd  agus 
beo-iarrtuis,  a  feitheamh  ri  beannuchadh  Dhe 
airson  an  sliochd,  sùil  a  bhith  aca  ris  ? 

F.  Feudaibh  ;  oir  an  uaìr  a  dh'iarr  Dia  air 
parant  a  leanabh  a  theagasg  a  thaobh  na  slighe 
ceart,  gheal  e  "  an  uair  a  bhios  e  sean,  cha  treig 
è  ì,"  Gnathfhoc.  xxi.  6.  Agus  thubhairt  losa, 
"  Fulaingidh  do  na  leanabaibh,  agus  na  bacaibh 
dhoibh  teachd  a  m'  ionnsuidh :  oir  is  ann  d'an 
leithidibh  sin  a  ta  rioghachd  neimhe.  Agus 
chuir  e  a  lamhan  orra  agus  bheannuich  se  iad," 
Mata  xix.  14.  Marc  x.  14.  A  thuile  air  na  h- 
earranan  so  do'n  Scrioptur,  tha  e  air  a  thoirt 
fanear,  le  daoine  a  rannsuich  a  chuis,  gur  ainmic 
a  bha  an  leanabh,  a  thogadh  mar  'chaidh  mhin- 
eachadh,  caillte  fa  dheireadh. 

86  C.  Nach  buin  e  do  Mhinistirean  a  bhi 
treibhdhireach  a  thaobh  an  dream  a  tha  iad  a 
leigeil  air  aghaidh  ionnsuidh  an  t-ordugh  so  ? 

F.  Buinidh,  ma's  math  leo  an  anaman  fein 
a  ghleidheadh  o  chionnt  'sa  chùis. 

87  C.     Ciod  a  tha  na  dhleasnas  orra? 

F.  Do  bhrigh  's  gur  e  ceart-chòir  Dhè  amh- 
àin  breth  a  thoirt  air  staid  chridhe  duine,  cha 
bhuin  e  dhoibhsan  so  a  dheanamh ;  ach  tha  e 
mar  f  hiach'  orra  breth  a  thoirt  air  eolas  an  neach 
a  tha  'g  iarraidh  baisteadh  airson  a  leanaibh,  air 
a  thuigs  a  thaobh  nithe  spioradaii,  agus  air  a 
chaitheadh'heatha,  nithe  a's  urradh  amhàin  a 
C 

bhi    nan    comharaibh  agus  nan  dearbhaibh  air 
treibhdhireas  'na  aidmheil. 

88  C.  Ma  tha  esan  a  tha  'g  iarraidh  sochair 
a  bhaistidh  aineolach,  ciod  e  dleasnas  Mhinis- 
teir  f  ìreanach  ? 

F.  Is  e  a  dhleasnas  meadhonan  a  ghnath- 
achadh,  ann  an  uaigneas  agus  am  follas,  gu  a 
theagasg — 's  còir  dha  urnaigh  jnar  an  ceudna 
a  dheanamh  air  a  shon,  gu'n  teagaisg  Dia  e  air 
mhodh  slànteil. 

89  C.  Ma  tha  a  chaitheadh-beatha  neo- 
fhreagarach  d'a  aidmheil,  ciod  is  còir  a  dhean- 
amh  ? 

F.  Cha  n'  fheudar  a  leigeil  air  aghaidh  chum 
an  ordugh  gus  am  bi  dearbhaidhean,  air  aith- 
reachas  agus  ath-nuathachadh  beatha,  airan  tais- 
beanadh  leis. 

90  C.  Ciod  an  rùn  is  còir  a  bhi  aig  Minis- 
teir  ann  an  so  uile  ? 

F.  Maith  a  dheanamh  do'n  duine  a  tha  aige 
fuidh  'theagasg,  ordugh  a  bhaistidh  a  ghleidh- 
eadh  neo-thruailidh,  agus  Dia  a  ghlòruchadh. 

91  C.  Nach  coir  do  mhuinntir  a  tha  mar 
so  neo-iomchaidh  airson  an  t-ordugh,  a  strioch- 
dadh,  le  taingealachd,  ri  focal  an  Tighearn  agus 
ris  na  dh'orduich  esan  airson  am  maith  spiorad- 
ail. 

F.  '  S  còir ;  oir  'nuair  a  tha  iad  a  diultadh 
an  cumhachd  a  thug  Dia  d'a  Eaglais  air  thal- 
amh,  tha  iad  a  diultadh  cha  n'e  daoine  ach  an 
Tighearn  Dia  e  fein  :  agus  is  coir  dhoibh  gach 

meadhon  a  ghnathachadh,  a  dh'  fheudas,  le 
beannachadh  Dhe,  an  toirt  gu  nuadh-umh- 
lachd  agus  beatha  spioradail ;  's  a  dh'  f  heudas 
mar  so  an  uimeachadh  airson  an  t-socair,  a  dhiul- 
tadh  dhoibh  car  tamuil,  fhaotinn  fa  dheireadh 
air  mhodh  iomchaidh. 


EAR  AIL 

Do  na  paì'antaihh  sin  a  tha  cur  an  dleasnas  a 
thaobh  a  hhaistidh  ann  an  heag  suim. 


Cha  n-urradh  a  chuir  an  teagamh  gu  bheil  sàr- 
aineolas  ann  mu'n  bhaisteadh — aineolas  a  tha 
tarruing  mòran  dhaoine  ann  an  peacadh  nach  eil 
iad  a'  meas  mar  'thigeadh  e  dhoibh.  Cha'n'eil  dìth 
iomaguin  orra  gum  bitheadh  an  sochair  air  a  f  hrith- 
ealadh  d'an  sliochd  ;  ach  a  thaobh  na  tha  air  iarraidh 
orra  mar  pharantan,  chum's  gu'm  bith  iad  ann  an  staid 
iomchuidh  dh'f  haotinn  an  t-sochair,  cha'n'eil  a  chuid 
is  mò,  a'  smuaineachadh  idir  air.  Airson  an  iom- 
aguin  a  thaobh  frithealaidh  an  ordugh,  'se  n'a  tha 
toirt  èiridh  dha  gu  bitheanta,  barailean  f  àoin,  neo- 
cheart,  agus  mi-naomha.  Uime  sin,  tha  mi  'cur 
romham  's  an  Earail  so,  anns  a  cheicd  ait,  cuid  do 
na  barailean  sinleigealris,  agus's  an  daraait,  seòladh 
a  thoirt  a  thaobh  am  beachd  iscòirabhith  againn  mu 
ar  dleasnas  'san  ni  so. 

I.  Bheir  mi  fanear  cuid  do  na  barailean  neo-iom- 
chuidh,  agus  na  mearachdan,  a  tha  ann  an  inntin- 
ibh  mhòran  dhaoine  mu'n  Bhaisteadh. 

1.  'Se  a  cheud  ni  do  'n  t-seors  so  a  dh'  ainmich- 
eas  mi,  a  bharail  a  tha  aig  cuid,  nach  eil  anns  a 
Bhaisteadh  ach  cleachd  Agus  Jasan  na  duthcha  anns 
am  bheil  iad ;  agus  nach  eil  'nan  dleasnas  a  thaobh 

an  ordugh  ach  aoiitachadh  leo  siu.  *'  Gheidh 
iadsan  an  sochair  so  airson  an  clann,  a  chionn  gxx 
bheil  daoin'  eile  ga  f  haotinn  's  a  chum  nach  bith  iad 
air  chaochladh  sheòl  uapasan ;  gheidh  iad  e,  a  chionn 
gn'n  d'f  huair  an  athraiche  agus  an  sinnsearan  rompa 
e."  Cha'n'eil  sùil  idir  aca  ri  toil  Dhe  mu'n  ordugh ; 
's  gann,  corr  uair,  gu  bheil  èolas  eadhon  gur  Dia  a 
dh'  orduich  e. 

Nis  a  thaobh  a  mhearachd  a  tha  an  so,  gu  bhith 
ga  leigeal  ris,  cha  ruigear  a  leas  ach  a  thoirt  fanear 
cuid  do  na  nithe  a  bheireadh  an  riason  cheudna  air 
parantaibh  a  dheanarah,  nam  bitheadh  iad  a'  comh- 
nuidh  ann  an  dùthchaibh  eile.  Air  dhoibh  a  bhith 
air  an  riaghladh  ìejcisaìi  na  duthcha,  annancuidadh' 
àitibh,bhitheadh  iad  a  leigeil  leis  an  t-sagairt  a  bhi  bais- 
teadh  an  clann  air  a  sheòl  feìn,  le  iomadach  deasghnath 
amaideach,  air  nach  eil  an  t-iomradh  a's  lugha  air  a 
dheanamh  's  an  Scrioptur  ;  ann  an  àitibh  eile,  bhith- 
eadh  iad  'g  an  timchiol-ghearradh,  ni  gu  cinnteach 
nach  eilanis  air  iarraidh  le  Dia;  ann  an  àitibh  eile, 
bhitheadh  iad  gan  tilgeadh  's  an  amhain,  gu  bhith  air 
an  ith  le  beathaichibh  allta ;  agus  ann  an  àitibh 
eile,  bhitheadh  iad  'g  an  losgadh  's  an  teine,  a  toirt 
orra  bhi  dol  tre'n  teine  do  Mholech. 

Air  do  pharantan  a  bhith  air  an  riaghaladhleis  an 
riason  a  tha  aig  moran,  ann  a  bhi  toirt  an  clann  a' 
ionnsuidh  a  bhaistidh,  (se  sin  fasan  na  duthcha)  bhith- 
eadh  iad  nam  Papanaich,  no  'nan  Mahomaitiche,  no 
'nan  luchd  aoradh  bheathaichean  agus  amhnuichean, 
no  'nan  luchd-iodhail  aoradh,  a  reir  mar  a  thacharadh 
dhoibhabhi  nan  luchd-àiteachaidh  do  no  duthchaibh 
far  am  bheil  na  mearachdan  agus  na  grànaileachdau 
ud  a  riaghladh. 

'Se  am  peacadh  a  tha  co-cheangaihe  n  duine  a 
c  2 

bhitli  air  a  sheòladh  le  riason  do'n  t-seors  a  dh'  ain- 
mich  mi,  gu  bheil  toil,  agus  ordugh,  agus  ard-thigh- 
earnas  Dhe  air  an  curaail  gu  thuile  a  sealadh ; 
seadh,  nach  eil  seirbheis  idir  air  a  dheanamh  dhasan. 
2,  Bheir  mi  fanear,  mar  an  dara  mhearachd,  am 
barail  a  tha  aig  cuid,  nach  eil  anns  a  bhaisteadh  ach 
deasghnath  tre'm  bheil  ainm  air  athoirtdo'n  leanabh. 
'Se  so  mearachd  ro-chumanta.  Mar  dhearbhadh 
air  so,  's  tric  a  chluinnear  cainnt  do  'n  t-seors  so 
"  nach  d'  f  huair  an  leanabh  ainm  fathasd  do  bhrigh 
nach  deach'  a  bhaisteadh  ;"  agus  an  deigh  a  bhais- 
teadh,  "  gu'n  d'  fhuair  e  ainm  a  nis."  'S  tric  a  tha 
parantan,  gun  rùn  eil'  aca  ach  gu'm  bitheadh  ainm 
air  a  thoirt  d'an  clann,  gan  cumail  suas  'sa  bhais- 
teadh  ;  agus  'nuair  a  tha  so  mar  so,  is  ro-bhronach 
a  mhearachd  fuidh  am  bheil  iad.  Cha'n'eil  e  so- 
innseadh  cia  as  a  tha  so  ag  eiridh  ;  ach  gu  bheil 
e  gun  bhunait  's  an  Scrloptur  tha  e  ro-fhurasd  a 
nochdadh.  Cha  do  dh'  orduich  Criosd  am  bais- 
teadh  airson  a  chuis  so.  Tha  sinn  a  leughadh  mu 
bhaisteadh  mhuinntir  's  au  Tiomnadh  nuadh,  ach 
cha'n'eil  iomradh  air  a  dheanamh  air  ainm,  ach  na 
bha  aca  roimli,  a  bhith  air  a  thoirt  doibh  cha  robh 
ainm  nuadh  air  a  thoirt  do  Lydia,  no  do  f  hear- 
choimhead  a  phriosan  ann  an  Philippi,  agus  cha 
b'  ann  air  a  shon  sin  bha  iad  air  am  baisteadh  ; 
agus  cha  mhò  a  bha  e  air  'thoirt  do  neach  d'  an 
teaglilaichean  a  chaidh  bhaisteadh  leo.  Ma  tha  par- 
antan  a  smuaineachadh  gur  ann  chum  a  bhi  toirt  an 
ainmean  do  na  naoidheanaibh,  a  ta  Ministeirean 
'g  an  ainmeachadh  's  a  bhaisteadh,  tha  iad  fad'  a 
mearachd.  'S  ann  ris  an  leanabh  a  ta  a  Mhinisteir  a 
labhairt,  'n  uair  a  tha  e  'g  a  bhaisteadh,  agus  chum 
so  a  dheanamh  tha  e  'g  a  ghairm  air  aìnm. 

'Se  am  peacadh  a  ta  co-cheangailte  ris  a  mhear- 
achd  so  gu  bheil  daoin'  a  taisbeanadh  leis  na  smu- 
aintean  suarrach  agus  neo-iomchuidh  a  tha  aca  air  Dia, 
gu'n  cuireadh  esan  air  chois  sacramaid  naomh,  gu 
bhith  air  a  fhrithealadh  air  mhodh  co  solaimte, 
air  son  crìoch  cho  faoin  is  ainm  a  thoirt  do  leanabh! 
Cia  beag  eolas  air  na  Scriopturaibh  is  eigin  a 
bhith  aig  neach  a  tha 's  a  bharail  so! — Thugadh  e 
fanear,  nach  buin  e  do'n  Mhinisteir,  agus  nach  eil 
e  co-cheaugailte  ris  a  bhaisteadh,  air  aon  doigh  no 
doigh  eile,  ainm  a  thoirt  d'a  leanabh.  'S  ann  aig 
am  parant  a  tha  so  ra  dheanamh,  agus  tha  an  t-ainm 
air  a  thoirt  do'n  leanabh,  'nuair  a  tha  e  air  a  scriobh- 
adh  'n  a  leabhar  le  Fear  cumaii  na  clàr-cuimhne  a 
tha  's  gach  sgireachd  ;  no  an  uair  a  tha  am  paraiit 
a  socrachadh  air  na  inntinn  f  èin. 

3.  'Se  an  treas  mhearachd  a  dh'  ainmicheas  mi, 
a  bharail  a  ta  aig  cuid  gur  ionann  am  baisteadh  agus 
slainte  ; — ^'se  sin  gu  blieil  slainte  a  dol  na  lorg 
air  leithid  do  dhoìgh  agus  nach  urradh  do  neach 
a  bhith  air  a  shaoradh  as  eugmhais  ;  agus,  le  a 
fhrithealadh  a  bhi  aige,  gu  bheil  e  ann  an  staid 
sabhailte.  Gu  bheil  so  'na  mhearachd  cumanta, 
feudar  a  thuigsinn  air  a  chaint  a  tha  gu  tric  air  a 
chleuchdain,  'nuair  a  deirear  ri  leanabh  a  chaidh 
bhaisteadh  "  Criosdaidh  og,"  mar  gu'm  bitheadh 
èifachd  's  an  ordugh  so  gu  atharachadh  oibreachadh 
do'n  t-seors  sin  a's  eigin  a  bhith  ann  (agus  ris  an 
abrar  athbhreith)  mu'm  bith  duine  air  a  shaoradh. 
Tha  dearbhadh  eil'  againn  air  cia  cumanta  is 
a  tha  a  mhearachd  so,  anns  a  chabhaig  a  tha  air 
parantaibh,  gu  tric,  air  son  frithealaidh  an  ordugh, 
eagal  gu'm  faidh  an  leanaba  bàs  an  ro'-laimh. 
Dearbhadh  eile  air  an  ni  cheudna  tha  againn  anns  nji 

tha  na  chleachda  aiiii  an  culd  a  dh'  àitibh,  eadhon 
nach  eil  naoidheana  a  tha  bàsachadh  gun  bhaisteadh, 
air  an  adhlaic  ann  an  aon  àit  le  muinntir  eile,  ach 
ann  an  àit  air  leth. 

Tha  a  mhearachd  thruagh  so  a  teachd  air  tùs  'o  na 
Papanaich — agus  se  am  peacadh  anns  am  bheil  e  a' 
co-sheasamh,  gu  bheil  baisteadh  ar  arduchadh  leis 
gu  àit  Chriosd ;  gu  bheil  iompachadh  air  a  mhìneach- 
adh  leis  mar  ni  a  tha  co-sheasamh  ann  an  frithealadh 
a  bhaistidh ;  agus  gu  bheil  Criosduigh  air  a  chumail 
a  mach  leis  a  bhi  gun  atharachadh  o  dhaoin' 
eile,  ach  dìreach  gu'n  d'  f  huair  e  baisteadh.  Tha 
e  so-thuigsinn  gur  eagalach  an  t-eas-onair  a  tha  am 
mearachd  so  a'cur  air  Dia,  gur  mòr  a  mhealtaireachd, 
a  thaobh  slainte,  a  ta  e  ag  oibreachadh,  agus, 
uime  sin,  gur  do-labhairt  a  mhiUeadh  a  tha  e  'dean- 
amh  air  anaman  dhaoine. 

Cha'n'eil  èifachd  chum  slàinte  's  an  ordugh  so  ; 
cha'n'eil  ann  ach  comharadh,  no  failleas,  air  nithibh  a 
bhuineas  do  shlainte;  agus  an  neach  a  dhearbas  ris 
an  f  hailleas  an  àit  a  bhi  'g  amhairc  ris  an  Ti  a  tha 
air  a  shamhlachadh  a  mach  leis,  sgriosar  e  gu  cinn- 
teach.* 

4.  'S  coir  dhomh,  's  an  àite  mu  dheireadh  fuidh  'n 
cheann  so,  a  thoirt  fanear,  mar  a  tha  gùilan  mhòran 
dhaoine,  a  thaobh  a  bhaistidh  a  dearbhadh  am  beag 
eolas  'ma  thimchiol,  agus  am  beag  suim  a  tha  iad  a 
gabhail  dheth.  Ann  an  àit  a  bhi  dearbhadli  gu  bheil 
mothachadh  acagur  sacramaid  naomh  agus  solaimte 
a  tha  ga  f  hrithealadh,  's  an  a  tha  angiulanataisbean- 
adh  gur  e  am  barail  gurnie  thagairmairson  sugradh 
agus  cridhealas.  'S  tric  a  tha  cuideachd  air  a 
chruineachadh  'nuair  a  tha  baisteadh   gu  bhi  ann, 

*  Chaidh  innpeadh  roimh  c'uin  a  thig  e  gu  bhi  na  shèul. 

agus  'se  ith,  agus  òl,  caitheamh-aimsir  amaideach, 
eadhon  dannsa  agus  ruitearachd,  a  tha  rompa.  Ach 
am  bheil  na  daoine  a  tha  ri  peacadh  do'n  t-seors  so 
a  smuaineachadh  ciod  ris  am  bheil  iad  ?  Ciod  a 
bharail  a  bhitheadh  aca  aii*  daoine  a  rachadh  air  an 
aghaidh  air  a  mhodh  cheudna  mu  shacramaid 
shuipeir  an  Tighearn  ?  Ghabhadh  iad  eagal  rompa ; 
ach  ciod  is  fearr  an  giulan  fein  ?  Tha  an  dà  sacra- 
maide  coionnan  ann  an  cudthrom,  'se  Criosd  a  dh' 
orduich  iad  le  cheile,  tha  iad  nan  samhluidhean  air 
na  sochairibh  ceudna,  agus  tha  Dia  co  eudmhor 
mu'n  aon  duibh  agus  a  tha  e  mu'n  aon  eile.  O  ! 
'na  bitheadh  iongantais  air  parantan  ged  a  tha  an 
clann  'nam  briseadh-cridhe  dhoibh,  ma's  ann  mar  so 
a  tha  iad  'g  an  taisbeanadh,  cha'n  'nam  do  Dia, 
ach  do'n  droch  spiorad.  'S  mòr  an  aobhar  aith- 
reachais  a  tha  ann  do  pharantan  a  pheacaich  air  a 
mhodh  ud — 's  mòr  an  feum  air  fuil  a  chrathaidh, 
gu  bhi  'g  an  glanadh  'o'n  chionnt,  a  tha  luidh  orra 
an  lorg  a  pheacadh  a  chur  iad  an  gniomh. 

II.  Bithidh  mi  ni's  a  co-dhimadh  le  seòladh  ath- 
ghoirrid  a  thoirt  mu'n  bheachd  is  coir  a  bith  againn 
a  thaobh  ar  dleasnas  'san  ni  so. 

Thugadh  parantan  fanear  : 

1.  Gum  feùd  iad  an  t-ordugh  naomh  so  a  mhi- 
naomhachadh  le  aineolas — aineolas  air  nanithibh  a  ta 
air  an  samhlachadh  a  mach  leis, — air  na  tha  Dia  ag 
iarruidh  orrasan  a  tha  ga  f  haotinn  airson  an  sliochd, 
— agus  air  na  dleasnasan  a  ta  co-'cheangailte  r'a 
f  hrithealadh.  Tha  mi  ag  ainmeachadh  so,  do  bhrigh 
gu  bheil  cuid  do  dhaoine  a  tha  cho  fad'  a  mear- 
achd  'nam  barail,  is  a  bhi  smuaineachadh  gu  bheil 
an  aineolas  'na  f  hasgadh  dhoibh  'o  pheanas  ;  mar 

gu^ii  faiceadh  Dia  riason  ann  an  so  gu  bhi  leigeil  as 
an  dream  a  tha  dol  an  aghaidh  a  thoil. — Nis  tha  e 
fìòr  gu  bheil  ciont  an  dream  a  pheacaicheas  ann  an 
aineolas,  ni's  lughana  ciont  andream  a  tha  peacach- 
adh  le  eolas  air  an  olc  a  tha  iad  a'  cur  an  gniomh  : 
oir  bha  e  air  a  radh  le  Criosd  "  an  seirbeis- 
each  sin  d'  am  b'  aithne  toil  a  mhaighstir,  agus  nach 
d'ullaìch  e  fein,  agus  nach  d'  rinn  a  reir  a  thoile, 
buailear  e  le  mòran  bhuillean — oir  gach  neach  d'an 
d'  thugadh  mòran,  iarrar  mòran  uaith  ;  agus  ge  b'e 
ri'n  d'earbadh  mòran,  iarrar  an  tuilleadh  air,"  Luc. 
xii.  47,  48.  Ach  ged  a  tha  so  mar  so,  tha  e  fior  air 
an  laimh  eile,  nach  eil  an  duine  aineolach,  'n  uair  a 
tha  e  'peacachadh  'na  aineolas,  sàor  'o  chiont :  oir 
thubhairt  Criosd  tuille  fos  "  an  ti  do  nach  b'  aithne, 
agus  a  rinn  nithe  a  b'  airidh  air  buillibh,  huailear 
esan  le  beagan  bhuillibh." — O  so  tha  e  soiUeir  geà 
a  tha  peanas  nam  peacaich  aineolach  ni's  lugha  na 
peanas  an  dream  a  pheacaich  an  aghaidh  solus, 
gidheadh  nach  eil  a  h-aon  diubh  saor  o  chiont  na  o 
na  tha  dol  na  lorg. 

Tha  na  parantan  sin,  mata,  a  tha  smualneach- 
adh  gu  bheil  an  aineolas  na  dhion  dhoibh,  air  an 
gairm  gu  an  deagh  aire  a  thoirt  do'n  teagasg  a  tha  an 
so. — Tha  iad  air  an  gairm,  gu  bhi  cleachdadh  le 
gach  uile  dliichioU  na  meadhonan  a  dh'  àithn  an 
Tighearn — leughadh  nan  Scriopturan,  agus  leabhar- 
aichean  eile  —  urnaigh — feìn-rannsuchadh — agus 
èisdachd  an  f  hocaiL  Tha  iad  air  an  gairm  gu  bhi 
gabhail,  le  taingealachd,  ris  an  teagasg  a  tha  am 
ministirean  a  toirt  dhoibh  ;  agus  ged  a  bhitheadh  am 
ministirean  toileach  a  leìgeil  leo  dol  air  aghaidh 
a  dh'  ionnsuidh  a  bhaistidh  gun  an  teagasg  agus  an 
ceasnachadh,  gidheadh  cha    choir    dhoibhsan  aon- 


tachadh  le   so,   ma  tha  iad  dearbhta  'nan  cridhibh 
fein  gu  bheil  iad  aineolach — agus  neo-iomchuidh. 

2.  Thugadh  parantan  fanear,  gu  bheil  iad  a  mi- 
naomhachadh  ordugh  a  bhaistidh,  'nuair  a  tha  iad 
a  dol  air  an  aghaidh  'ga  ionnsuidh  gu  h-an-dana,  Tha 
duine  a  dol  air  aghaidh  gu  h-an-dana,  'nuair  a  tha  e  a' 
mùchadh  am  beag  solus  a  ta  aige — agus  a  deanamh 
ni  a  tha  an  aghaidh  a  choguis.  Buaillear  anduine  so 
le  morwi  bhuilibh — 'Nuair  a  tha  e,  le  eòlas  air  toil 
an  Tighearn,  a  deanamh  ni  a  tha  an  aghaidh  an  toil 
sin,  tha  peacadh  ro-eagalach  air  a  chuir  an  gniomh 
leis.  Tha  cuid  do  dhaoine  ann  agus  is  comadh  leo  an  ni 
a  their  ministirean  riu,  a  thaobh  an  aineolas  agus  an 
neo-iomchuidheachd  airson  am  baisteadh  fhaotainn 
d'an  sliochd.  'Se  an  ni  a  tha  rompa  an  t-sochair 
f  haotainn — tha  iad,  uime  sin,  a  dunadh  an  cluas  air 
an  ni  a  tha  air  a  radh  riu — tha  iad  a'  diultadh  an 
teagasg  a  ta  air  a  thairgseadh  agus  air  a  chuir  'nan 
comas — agus  ged  is  ann  gun  taing  do'n  mhinisteir, 
air  aon  seòl  no  seòl  eile,  gheibh  iad  an  ni  a  tha 
uapa.  Tha  na  peacaich  an-dana  agus  truagh  so  a 
smuaineachadh  gu'n  d'  f  huair  iad  buaidh,  'nuair  a 
raìnig  iad  air  na  bha  air  a  dhiùltadh  dhoibh,  ann 
an  treibh-dhireas  airson  an  anama,  car  uine  ghoirrid ; 
ach  thugadh  iad  an  aire  na  tha  focal  Dhè  ag  radh 
mu'n  pheacadh.  "  An  t-anam  a  ni  bheag  gu  h-an- 
dana,  tha  esan  a  toirt  easurraim  do'n  Tighearna  ; 
agus  gearrar  an  t-anam  sin  as  o  mheasg  a  shluaigh 
do  bhrigh  gu'n  d'rinn  e  taìr  air  focal  an  Tighearna, 
agus  gu'n  do  bhris  e  'àithne  ;  gearrar  an  t-anam  sin 
as  gu  tur  :  bithidh  aingidheachd  air  fein."  "  Agus 
an  duine  a  ni  gu  h-an-dana,  agus  nach  eisd  ris  an  t- 
sagairt  (a  sheasas  gu  frithealadh  an  sin  an  lathair  an 
Tighearna  do  Dhe) — basaichidh  eadhon  an  duine 

sin,  agus  cuiridh  tu  'n  t-olc  air  falbh  o  Israel,"  Air. 
XV.  30,  31.     Deut.  xvii.  12. 

Tha  na  peacuich  so  air  an  gairm  gu  eagal  agus 
fiòr  aithreachas  —  gu  aideachadh  pheacaidhean 
agus  gu  cul  a  chuir  riu.  O  !  na  miUeadh  iad  an 
anaman  feìn  le  bhi  bhrosnachadh  Dia  gu  fearg  le'n 
cionta  mòr.  Dh'  orduich  Dia  teagasg  air  an  son — 
na  diidtadh  iadsan  maitheas  agus  gràs  an  Tighearna. 
Strìochdadh  iad  do  f  hocal  an  Tighearna — 'se  so  an 
sochair,  agus  am  buannachd. 

3.  Gu  bhi  brosnachadh  pharantan  gu  beachd 
solaimte  a  bhi  aca  mu'n  bhaisteadh — agus  cùram  a 
bhi  orra  nach  mi-naomhaich  sìad  e — tha  mi  ag  cur 
'nan  cuimhne,  cia  eùdmhor  agus  a  tha  Dia  m'a 
orduighean.  Cuimlmicheadh  iad  air  ciod  a  thachair 
do  Uzza  'nuair  a  chur  e  a  laimh  ris  an  airc  gu  a 
ghleidheadh  'o  thuiteam :  b'e  so  ni  nach  robh  cead- 
uichte,  bha  fios  aige  air  so — ^no  bu  choir  dha  an  t- 
eolas  a  bhi  aige — agus  bhàsuich  e  airson  'an- 
danadas.  —  Cuimhnicheadh  iad  na  thachair  do 
Bhelshazzar  'nuair  a  mhi-naomhaieh  e  soitheachan 
an  Teampul — bhasuich  e.  Thugadh  iad  fanear  gach 
rabhadh  eil  a  tha  an  Scrioptur  a  toirt,  agus  gabhadh 
iad  eagal  mu'n  d'  thig  breitheanas  do  'n  seors 
cheudna  orrasan,  'nuair  a  bhrosnaicheas  iad  Dia  gu 
fearff. 

